पीपल्स एज्युकेशन सोसायटी

पीपल्स एज्युकेशन सोसायटी ही महाराष्ट्रातील एक शैक्षणिक संस्था आहे. 
अस्पृश्यांसह निम्न-मध्यमवर्गास उच्च शिक्षण देण्यासाठी डॉ. बाबासाहेब आंबेडकर यांनी ८ जुलै १९४५ रोजी ‘पीपल्स एज्युकेशन सोसायटीची’ स्थापना केली. या संस्थेच्यावतीने १९४६ मध्ये मुंबईत सिद्धार्थ कला व विज्ञान महाविद्यालय, १९५० मध्ये छत्रपती संभाजीनगर येथे मिलिंद महाविद्यालय, १९५३ मध्ये मुंबईत सिद्धार्थ वाणिज्य व अर्थशास्त्र महाविद्यालय तर १९५६ मध्ये मुंबईतच सिद्धार्थ विधी महाविद्यालय सर्व समाज बांधवासाठी सुरू केले.

वर्ग:इ.स. १९४५ मधील निर्मिती
वर्ग:डॉ. बाबासाहेब आंबेडकरांचे पक्ष व संघटना 
वर्ग:शैक्षणिक संस्था
वर्ग:दलित संस्था व संघटना